Met ’n dosyn eiers kan jy wonders verrig. Van ontbyt tot sakpas ­geregte en selfs snoepkos – ons wys jou hoe om lentekos aanmekaar te slaan met eiers as die sterbestanddeel.
Dié veelsydige bestanddeel kan maklik by enige maaltyd gevoeg word vir ekstra substansie. Dit kan net so geëet word of selfs as die sterbestanddeel in vele geregte gebruik word.
Eiers verhoog nie bloedcholesterolvlakke nie. Eiers het deur die jare ’n slegte reputasie gekry oor hul hoë cholesterolinhoud, maar vele studies het bewys die vette in eiers dra eerder by tot ’n gesonde hart en verhoog nié bloedcholesterolvlakke nie.
Eiers is ook goed vir jou oë. Die antioksidante en vitamien A in eiers dra by tot die gesondheid van jou oë.
Eiers het ’n baie lang raklewe. Om te bepaal of dit nog vars genoeg is om te ­gebruik, toets dit so: Sit die eier in ’n koppie water. As dit dryf, is dit nie meer vars nie.